Мы стилыр зыщагъэфедэрэр наукэ ыкIи методикэ зэфэшъхьафхэр, школ ыкIи вуз учебникхэмрэ егъэджэн IэпыIэгъухэмрэ, научнэ-зэлъягъэшIэн IофшIагъэхэр арых. Мыщ анахь къыхэщырэ нэшанэхэу иIэхэр научнэ терминологиер игъэкIотыгъэу зэрэщагъэфедэрэр, гупшысэхэр зэкIэлъыкIохэу, хэбзэ гъэнэфагъэ ахэлъэу къызэрэщатырэр, гущыIэхэр псыхьагъэхэу, ямэхьанэкIэ куухэу зэрэщытхэр, гущыIэухыгъэхэр зэхэлъхэу ыкIи нахьыбэрэмкIэ зэпхыхэмкIэ зэпхыгъэхэу зэрэгъэпсыгъэхэр ары. ГущыIэм пае: